
LEÍRÁS
Csepel közkedvelt, csendes részén, a Kiss János Altábornagy utca 29–41. szám alatt kínálunk eladásra két, teljes körűen felújított lakást.
· 1. lakás: 54,67 m² (47,35 m² lakótér + 7,32 m² tároló/mosókonyha)
· 2. lakás: 64,89 m² (57,35 m² lakótér + 7,54 m² tároló/mosókonyha)
Mindkét lakás a földszinten található.
A lakások korábban egy irodahelyiség részét képezték, amelyekből két önálló lakás került kialakításra. A lakássá minősítés jelenleg folyamatban van, az ingatlanokat addig megosztási szerződéssel értékesítjük. Mindkét lakás teljesen tehermentes.
A lakások hitelezhetők, az ügyintézésben igény esetén teljes körű segítséget nyújtunk.
Az ingatlanok teljes körű felújításon esnek át, amelynek során modern, időtálló kialakításra törekszünk, kizárólag minőségi anyagok felhasználásával. Megújul többek között:
· a teljes elektromos hálózat,
· a vízvezeték-rendszer,
· a fűtési rendszer,
· valamennyi radiátor,
· az összes nyílászáró,
· valamint minden burkolat és belső felület.
A felújítás során kiemelt figyelmet fordítunk a korszerű műszaki megoldásokra, az igényes kivitelezésre és a modern, letisztult megjelenésre, hogy a lakások hosszú távon is kényelmes és értékálló otthont biztosítsanak.
A felújítás várható befejezése: 2026. november.
Felszereltség
A vételár részét képezi a látványterveken szereplő teljes bútorzat. Beépítésre kerül egy teljesen gépesített IKEA konyha, valamint motoros redőnyök, amelyek – a világítással együtt – okostelefonról is vezérelhetők.
Mindkét lakás klímával, valamint riasztórendszerrel rendelkezik, utóbbi távfelügyeleti előkészítéssel kerül kialakításra.
A lakásokhoz egy-egy udvari gépkocsibeálló tartozik, elektromos kapuval ellátott, zárt parkolóban.
Környezet
A társasház rendezett, folyamatosan karbantartott, kulturált lakóközösséggel rendelkezik. A környék csendes, biztonságos és kiváló infrastruktúrával ellátott.
A közelben több bevásárlási lehetőség (SPAR, ALDI), óvoda, iskola, gyógyszertár és egyéb szolgáltatások is megtalálhatók. A HÉV-megálló néhány perc sétára található, a központi buszpályaudvar pedig az utca végében helyezkedik el. Budapest belvárosa, a Boráros tér tömegközlekedéssel körülbelül 20 perc alatt elérhető.

